COVID-19 ҳзышьцыланы ҳаҟаз ҳабзазашьа аԥсахит. Ачымазара ҿкы иацәшәаны амедицинатә сабрадақәа зхазҵо иалагаз рацәаҩхеит.
Еиҳарак асабрадақәа зҿоу ауаа уԥылоит ахыбрақәа рыҩнуҵҟа, ажәлар ахьеизо аҭыԥқәа рҿы. Аха иҟоуп апарк аҿы ма аԥшаҳәаҿы ианынеиааиуагьы зынӡа изхызымхуа.
Жьҭаара 13 рзы Аԥсны ахада Аслан Бжьаниа адҵа инапы аҵаиҩит атәылаҿы акоронавирус аламырҵәаразы аԥкрақәа ралагаларазы. Урҭ инарықәыршәаны, ауаа рацәа ахьеизо аҭыԥқәа рҿы амедицинатә сабрадақәа ныҟәыргаларц рабжьыргоит.
Жьҭаара 15 рызтәи адыррақәа рыла, акоронавирустә инфекциа Аԥсны ирыдырбалахьеит 2672-а, ргәы бзиахеит 1175-ҩык, 23-ҩык рыԥсҭазаара иалҵит.
Акоронавирус иазку ажәабжьқәа шәрыԥхьар ҟалоит абра>>
Аҟәа аԥшаҳәаҿы иуԥылоит асабрадақәа зҿоу аҭыԥҳацәа
Аԥсны адәныҟатәи аусқәа рминистр Даур Ақаҩба Алада Кавказ аҿы Евроеидгыла иҷыдоу ахаҭарнак Тоиво Клаар даниԥылоз
Аԥснытәи аҳәынҭқарратә университет астудентцәа урҿыԥшыртә иҟоуп. Урҭ алекциақәа раан адагьы, аԥсшьараамҭақәа рызгьы асабрадақәа рҿоуп.
Аџьармыкьаҿы асабрада зҿаны иуԥыло рацәаҩым, аха ари аҭиҩы лыхгьы дазхәыцуеит, даҽаӡәгьы ашәарҭара дҭалыргылом.
Аџьармыкьа - реиҳа ауаа рацәаны иахьеизо аҭыԥқәа иреиуоуп. Убри азы ароуп еиҳарак ухы уахьеиҷаҳаша.
Астудентцәа анеицәажәогьы асабрадақәа рҿоуп.
Амашьынаргыларҭаҿы аус зуа ахаҵагьы ихы ихьчоит.
Аԥсадгьыл ахьчаҩцәа апандемиа аамҭазы даҽа "џьаԥҳаныкгьы" рзацлеит - амедицинатә сабрада.
Ари ахәыҷы иакәзар, зегь рыла алеишәа ааирԥшуеит - даҽаӡәы иҽизааигәаитәуам, асабрадагьы иҿоуп.
Асабрада авирус адагьы узыцәнахьчо ыҟоуп.
Афильм "Чик ихәыҷра" аԥхьарбараан еизаз ауаагьы асабрадақәа рҿан.
Азинхьчаҩгьы ҳазҭагылоу аамҭа иашьашәаланы зегь рыла деибыҭоуп.
Иршәуи рсабрадақәеи еинрааланы изшәызҵогьы маҷҩым.
Апаркқәа рҟынгьы асабрадақәа зҿызымхуа ыҟоуп.
Аԥсуа телехәаԥшра аоператор "75 лет Победы" ҳәа зну асабрада иҿоуп.
Ажурналистцәа асабрадақәагьы рҿоуп, хара-харагьы еидтәалоуп.
Ахымҩаԥгашьа иаша уақәшәар, авирусгьы уҵараҵара иаԥырхагахом.
Шахи мати азықәҳаргылап, ҳаиааип акоронавирус.
Абри ашықәс аамҭазы Аԥсны иқәынхо ауааи асасцәеи ара изызҳауа ашәаԥыџьаԥ рызхара ирызбом, убри аҟара иԥшӡоуп - есымша ииаҵәоу аԥсақәа, атропикатә пальмақәа, урҭ ирывагылоуп амагнолиақәа, аолеандрқәа уҳәа зеиуахк уҭаху еиуеиԥшым аҵиаақәа.
Ҭагалан Аԥсны усҟак ишоурам аԥхын еиԥшҵҟьа, аха акыр иԥхарроуп. Ҽынла аҳауа аԥхарра бжьаратәла +23°С, уахынла +14°С.
Аԥхынтәи амра ашәахәақәа рҟны рыҽдырԥхарц Аԥсныҟа иаауеит Урыстәыла зегь аҟынтәи атуристцәа. Амшын аҿы зҽызкәабо рацәаҩуп, даҽа шьоукы аҭыԥантәи аҭыԥ ԥшӡарақәа ирҭаауеит, ашьхарақәа рахь ныҟәара ицоит.
Аԥсны ҭагалан акыр ихьшәаны иааиуеит, уи дыршаҳаҭуеит акыр аамҭа аԥхарра зҵоу амшқәа рыдагьы, иааҳакәыршаны ишәҭуа аҵиаақәа.
Шықәсык изызҳауа ашәҭқәа улаԥш дыргәырӷьоит
Аҩнытәи ашәҭқәагьы макьана ауаа рбарҵақәа рҟны иқәыргыланы ирымоуп.
Аҳауа цқьеи аԥсабареи рыла ргәы дырҭәуеит ауаа рыдагьы, ацыгәқәагьы.
Ари Аҟәатәи аботаникатә баҳчаҿы изызҳауа абананқәа роуп.
Аҟәатәи аботаникатә баҳчаҿы изызҳауа ашәҭқәа амрахь рхы рханы игылоуп.
Аҭыԥҳацәа Аҟәа аԥшаҳәаҿы аҳауа рхьадырсуеит, амраҿы рыҽдырԥхоит.
Аԥсны ҭагалан бутиа ҟалоит, урҭ афиникқәа роуп ҳәа згәы иаанагогьы ыҟоуп.
Абыжәырҭа (Брехаловка) аҿы амш анбзиоу ахацәа еизаны ашахмат иасуеит.
Ҳамҩақәа зырԥшӡо аолеандр.
Амзар аҟны ҭагалан шарбоугьы, макьана акыр иԥхарроуп Аԥсны. Амшынҭалара аамҭа макьана ихыркәшам, аплиажқәа рҟны рыԥсы ршьоит атуристцәа, иара аҭыԥантәиқәагьы макьана иуԥылоит. Аҳауаԥхарра +23°С, +25°С иҟоуп, амаҭәа ԥхақәа макьана адулаԥқәа ирҭоуп.
Аха ҭагалан шааиз уеилдыркаауеит аҭыԥантәи аџьармыкьақәа рҟны ицәырҵыз - ахәырма (акоролиок), аџьықәреи, ахьа, аҟаб, иара убас макьана иҵәыҵәызаргьы, ицәиаҵәоу амандарина.
Абарҭқәа зегьы рыхә ҳаракцәамкәа иааухәар улшоит Аҟәатәи аџьармыкьаҿы. Уи уажәшьҭа баша хәаахәҭырҭам, ара хымԥада атуристцәа зегьы зҭааша ҭыԥхеит. Урҭ гәахәарыла иаархәоит ашәыр, афатә архаагақәа, ашә, ажьҵаа, аԥсуа чыс хаақәа, ачаи, ацха уҳәа. Уи адагьы аҩны иҟарҵо аҩи ауаткеигьы уԥыхьашәар алшоит.
Аҟәатәи аџьармыкьа есҽны аус ауеит, ашәахьада.
Макьана аԥхынреиԥш ишыԥхарроугьы, амшынҭалара аамҭа макьана ишхыркәшамгьы, ҭагалан уеизгьы иааит Аԥсны. Уи ус шакәу еилукаауеит
аҭыԥантәи аџьармыкьақәа рҟны ицәырҵыз ҭагалантәи аҽаҩра.
Ицәырҵхьеит амандаринақәа. Урҭ макьана усҟак иҟамлацзаргьы, рыцәҩежьра ухнахуеит.
Жьҭаарамзазы ахьагьы ҟалоит. Аԥсуаа уи жәны ирфоит, амца иҽҳәаҵангьы ирӡуеит. Аџьармыкьаҿы уи 100 мааҭк ҳәа иааухәар ауеит.
Амыҵмыџьи алимонқәеи рыԥштәы уаркалеиуа улаԥш иҵамшәар ауам, урҭ рыда ҭагалан ухахьы иагьузаагом.
Аҟәатәи аџьармыкьаҿы иуԥыхьашәоит аџьыка адагьы, афатә архаагақәа, аххылақәа рацәаны.
Акоролиоки ахәырмеи убасҟак бзиа избо рацәаҩуп, амандарина иаԥыргома уҳәаратәы. Амала ианалухуа иашам уԥыхьамшәароуп зегь реиҳа ихадоу.
Аԥсны аҟабгьы пату ду ақәуп.
Аҟаб рфоит еиҳарак ижәны. Гәырхаагас аишәа иқәырҵоит, иара аџьыка ахьшьны ирфоит, ацхагьы ахьызшьуа дубап.
Аџьықәреи аӡа анцәырҵлак аԥсуаа даара иеигәырӷьоит, уи алапҟьақәа жәны ма амцаҿы иӡны ирфоит, уи агьама ҽакы иалаҩашьом, хәыҷи-дуи бзиа еицырбоит. Аџьықәреи анҩалак, алапҟьақәа ҿырпны, илаганы, иалҵуа ашыла хәны, аԥсуаа зда ԥсыхәа ҳамам агәыхә - абысҭа - аларуеит.
Абар ҩаԥхьа ахьа - иааигәаны шәахәаԥши! Сынтәа изымфац шәыҟазар, шәыццакы аџьармыкьахь!
Ажәакала, шәгәалаҟазаара шьҭышәхыр, шәгәабзиарагьы шәырӷәӷәар шәҭахызар, ҽаҩраҭагалан аҳамҭақәа шәрышьҭалан шәца аҟәатәи аџьармыкьахь!
"Еиҳарак аусура ахьыҟоу араион ахадара ирыдыркыло аԥҟаԥҵәақәа реилыргараҿы ауп. Уи ҳауаажәлар ирызнагатәуп, рхы иахьадырхәаша, ишадырхәаша раҳәатәуп. Насгьы ҳара иаҳзаауа Аԥсны ахада идҵақәа роума, аԥыза-министр идҵақәа роума, дара зегьы еилырганы ажәлар ирызнагатәуп, урҭ адҵақәа инарықәыршәаны аусура мҩаԥысларц азы. Уи адагьы мчыбжьык ахь ҩынтә ауааԥсыра рызҵаарақәа рыла исыдыскылоит. Иара уи аамҭа абжьарагьы ианааиуа иҟоуп. Ауааԥсыра еиҳарак изыргәамҵуа атәылауашәҟәы аиура азҵаароуп, иҟоуп иара убас ашәахтәқәа ршәараҿы азҵаарақәа анрызцәырҵуагьы, анаҩс ауалафахәы ацҵара иаҵанакуа уҳәа, иаҳзааиуа рацәаҩуп, иахьынӡаҳалшо ҳрыхәоит", - ҳәа еиҭеиҳәеит Қәычбериа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит:
Миқаа Галтәи ателехәаԥшра аусуразы: ҿыц аԥсы ахаҵаны ауаа ирбарцаз ҳаҿуп